Սենտ Էտիեն

Սենտ Էտիեն (ֆրանսերեն՝ Saint-Etienne), քաղաք Ֆրանսիայում, Կենտրոնական ֆրանսիական զանգվածում։ Լուար դեպարտամենտի վարչական կենտրոնը։ 1975 թվականի տվյալներով ուներ 220 հազար բնակչություն։ Զարգացած է մեքենաշինությունը, մետաղամշակությունը, մետալուրգիան, թեթև արդյունաբերությունը։ Կա ածխի արդյունահանում, համալսարան և լեռնային բարձրագույն դպրոց։ Պատմություն 16-րդ դարում Սենտ Էտիենը հայտնի էր զենքի արդյունաբերությամբ։ Ֆրանսիական հեղափոխության ժամանակին կարճ անվանվել է Արմվիլ (ֆրանսերեն՝ Armeville՝ «Ռազմական քաղաք»)։ Այնուհետև դարձավ ածուխ արդյունաբերական կենտրոն, իսկ վերջի շրջանում հայտնի է հեծանիվների արտադրությամբ։ Դեռևս 19-րդ դարի առաջին կեսին Սենտ Էտիենը փոքրիկ քաղաք էր և ուներ 33 հազար բնակիչ (1832 թվական), բայց արդեն 1880-ական թվականին ձևական հեղափոխության և արդյունաբերության բուռն զարգացման շնորհիվ բնակիչների թիվը հասավ 110 հազարի։ Մշակույթ Քաղաքում գտնվում են կրթական այնպիսի կենտորններ ինչպիսիք են՝ Ժան Մոնեի անվան համալսարան, հանքափորների դպրոց, արվեստի դպրոց, Ինժեներների ազգային դպրոց, Բարձրագույն առևտրային դպրոց։ Աշխատում են ժամանակակից արվեստի, հանքաքարերի, ցուցադրական արվեստի թանգարաններ։ Գործում են «Կոմեդի Սենտ Էտիեն», «Պլանետարիում», «Էսպլանդա օպերա» թատրոնները։ Սպորտ Քաղաքում է տեղակայված «Սենտ Էտիեն» ֆուտբոլային ակումբը, որը Ֆրանսիայի բազմակի չեմպիոն է։ Տնային մարզադաշտը «Ժոֆուրա Գիշար»-ն է։ Արդյունաբերություն Սենտ Էտենում է գտնվում Focal-JMLab ընկերությունը, որը արտադրում է աուդիոտեխնիկա։ Քույր քաղաքներ Միացյալ Թագավորություն Կովենտրի, Մեծ Բրիտանիա, 1955 թվականից Գերմանիա Վուպերտալ, Գերմանիա, 1958 թվականից Ուկրաինա Լուգանսկ, Ուկրաինա, 1959 թվականից Իտալիա Ֆեռարա, Իտալիա, 1960 թվականից Հունաստան Պատրաս, Հունաստան, 1990 թվականից Լեհաստան Կատովիցե, Լեհաստան, 1994 թվականից Սլովակիա Բանսկա Բիստրիցա, Սլովակիա, 2006 թվականից Կլիմա Պատկերասրահ Ծանոթագրություններ Արտաքին հղումներ City council website (ֆր.) Tourist board official website Արխիվացված 2008-12-20 Wayback Machine (ֆր.) Local events website Արխիվացված 2013-03-30 Wayback Machine (ֆր.)